paragraph_text: Nakon povratka u Europu, Fanny Bullock Workman izdala je nekoliko knjiga o svojim planinarskim pothvatima. Postala je prva američka lektorica na Sorbonni i jedna od prvih Amerikanki s članstvom u Kraljevskom geografskom društvu. Primila je brojne nagrade i priznanja istaknutih europskih planinarskih i zemljopisnih društava te je u svoje vrijeme bila jedna od najcjenjenijih planinara u svijetu. Svojim pothvatima omogućila je brojnim ženama slobodno bavljenje planinarstvom i općenito športom te je pripomogla u rušenju starih predrasuda o ženama u športu i društvu.